આજે સવારે રામપુરથી પહેલા આવતા મુંઢાપાંડે રેલવે સ્ટેશન નજીક આ અકસ્માત થયો હતો. અકસ્માતનું કારણ હજુ સ્પષ્ટ થયું નથી. અકસ્માતના સમાચાર મળતાં રેલવેના અને પોલીસના અધિકારીઓ તાબડતોબ અકસ્માત સ્થળે પહોંચી ગયા છે અને રાહત અને બચાવ કામગીરી પુરજોશમાં ચાલી રહી છે. આ અકસ્માતમાં અનેક લોકો ઘાયલ થયાની આશંકા વ્યક્ત કરવામાં આવી રહી છે. રેલવે દ્વારા હેલ્પ લાઈન નંબર ૨૨૪૫૪ જારી કરવામાં આવ્યો છે, જ્યારે બરેલી રેલવે સ્ટેશન પર હેલ્પ લાઈન નંબર ૦૫૮૧- ૨૫૫૮૧૬૧ અને ૦૫૮૧-૨૫૫૮૧૬૨ અને હાપુર ખાતે ૦૧૨૨-૨૩૦૫૩૨૬ હેલ્પલાઈન નંબર જારી કરાયા છે.